Държавен вестник, бр. 31, 2009 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  31
Чл. 19. Картата на превозвач се изработва
по образец (приложение № 5) и се издава със
срок на валидност 5 години.
Чл. 20. (1) За издаване на карта за монтаж и
настройки се подава заявление по образец (при-
ложение № 6), към което се прилагат:
1. заверено копие на съдебно решение за
регистрация на лицето, когато не са налице
случаите по чл. 23, ал. 4 от Закона за търгов-
ския регистър;
2. копие на удостоверение за актуално със-
тояние, когато не е посочен ЕИК;
3. копие на удостоверение за регистрация
по чл. 35, ал. 3 от Наредба № РД-16-1054  от
2008 г. за одобряване на типа на тахографи и
тахографски карти и за изискванията, услови-
ята и реда за регистрация на лицата, които
извършват монтаж, проверка или ремонт на
тахографи (ДВ, бр. 91 от 2008 г.), с което се
дават права за монтаж, проверка и ремонт на
дигитални тахографи;
4. копие на лична карта на български граж-
данин или на карта на продължително или пос-
тоянно пребиваващ в Република България чуж-
денец на лицето, на което ще бъде издадена
картата;
5. документ за платена такса.
(2) Заявлението по ал. 1 се подава лично от
лицето, на което ще бъде издадена картата, или
от изрично упълномощено лице с нотариално
заверено пълномощно в съответната регионал-
на дирекция “Автомобилна администрация” в
зависимост от седалището и адреса на управле-
ние на лицето, което притежава удостоверение
за регистрация по чл. 35, ал. 3 от Наредба № РД-
16-1054.
(3) При приемане на заявлението по ал. 1 се
проверява самоличността на заявителя.
(4) При констатиране на несъответствия в
подадените документи по ал. 1 на заявителя се
изпраща съобщение за отстраняване на допус-
натите несъответствия в 14-дневен срок от по-
лучаване на съобщението.
 (5) Ако констатираните несъответствия по
ал. 4 не бъдат отстранени в срок, подаденото
заявление не се разглежда.
Чл. 21. (1) Картата за монтаж и настройки и
кодът за достъп до картата се получават лично
от лицето, на което е издадена картата, или от
изрично упълномощено лице с нотариално за-
верено пълномощно в регионалната дирекция
“Автомобилна администрация”, в която е било
подадено заявлението.
(2) Картата за монтаж и настройки и кодът
за достъп до картата се получават след подпис-
ване на двустранен приемо-предавателен про-
токол.
(3) При получаване на картата за монтаж
и настройки и кода за достъп до картата се
проверява самоличността на лицето, което ги
получава.
Чл. 22. (1) Карта за монтаж и настройки се
издава на служителите на лицата, които при-
тежават удостоверение за регистрация по
чл. 35, ал. 3 от Наредба № РД-16-1054, с което
се дават права за монтаж, проверка и ремонт
на дигитални тахографи, издадено от Държав-
ната агенция за метрологичен и технически
надзор.
(2) Лицата, които притежават удостовере-
ние за регистрация по чл. 35, ал. 3 от Наредба
№ РД-16-1054, могат да притежават повече от
една карта за монтаж и настройки.
(3) Лицата, които притежават удостовере-
ние за регистрация по чл. 35, ал. 3 от Наредба
№ РД-16-1054, незабавно уведомяват Изпълни-
телна агенция “Автомобилна администрация”
за прекратяването на правоотношенията си със
служителите, на които са издадени карти за
монтаж и настройки.
Чл. 23. Картата за монтаж и настройки се
изработва по образец (приложение № 7) и се
издава със срок на валидност една година.
Чл. 24. Картите за монтаж и настройки се
съхраняват в сервиза на място и по начин, не-
позволяващ неоторизиран достъп до картите.
Чл. 25. Контролните карти се издават по ред,
определен от изпълнителния директор на Из-
пълнителна агенция “Автомобилна админист-
рация”.
Чл. 26. Контролната карта се изработва по
образец (приложение № 8) и се издава със срок
на валидност две години.
Чл. 27. Изпълнителна агенция “Автомобил-
на администрация” извършва служебна провер-
ка на посочените в заявленията по чл. 12, ал. 1,
чл. 16, ал.1 и чл. 20, ал. 1 данни.
Чл. 28. Картите за дигитални тахографи
могат да се използват само по предназначение
и не могат да се използват от лица, различни от
притежателите им.
Чл. 29. (1) Изпълнителният директор на
Изпълнителна агенция “Автомобилна админис-
трация” отказва да издаде карта за дигитален
тахограф, когато:
1. в заявлението за издаване на съответната
карта е подадена невярна или неточна инфор-
мация;
2. заявителят вече притежава издадена ва-
лидна карта от заявения вид в Република Бъл-
гария или в друга държава, издаваща карти;
3. заявителят не отговаря на изискванията
на наредбата.